CELEX: 32020D0136
Language: bg
Date: 2020-01-22 00:00:00
Title: Решение (ЕС) 2020/136 на Европейската Централна Банка от 22 януари 2020 година относно внасянето на капитала на Европейската централна банка от националните централни банки извън еврозоната и за отмяна на Решение (ЕС) 2019/48 (ЕЦБ/2020/2)

1.2.2020   
               
               
                  BG
               
               
                  Официален вестник на Европейския съюз
               
               
                  LI 27/1
               
            
         РЕШЕНИЕ (ЕС) 2020/136 НА ЕВРОПЕЙСКАТА ЦЕНТРАЛНА БАНКА
         от 22 януари 2020 година
         относно внасянето на капитала на Европейската централна банка от националните централни банки извън еврозоната и за отмяна на Решение (ЕС) 2019/48 (ЕЦБ/2020/2)
         ГЕНЕРАЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Устава на Европейската система на централните банки и на Европейската централна банка, и по-специално член 47 от него,
         като има предвид, че:
         
                     (1)
                  
                  
                     Член 47 от Устава на Европейската система на централните банки и на Европейската централна банка (наричан по-долу „Уставът на ЕСЦБ“) предвижда, че националните централни банки на държавите членки с дерогация (наричани по-долу „НЦБ извън еврозоната“) не внасят записания от тях капитал, освен ако Генералният съвет на Европейската централна банка (ЕЦБ), като действа с мнозинство, представляващо поне две трети от записания капитал на ЕЦБ и поне половината от притежателите на дялове, вземе решение, че трябва да бъде внесен минимален процент като вноска за покриване на оперативните разходи на ЕЦБ.
                  
               
                     (2)
                  
                  
                     Член 1 от Решение (ЕС) 2019/48 на Европейската централна банка (ЕЦБ/2018/32) (1) предвижда, че всяка НЦБ извън еврозоната внася 3,75 % от дела си в записания капитал на ЕЦБ, считано от 1 януари 2019 г.
                  
               
                     (3)
                  
                  
                     На 29 март 2017 г. Обединеното кралство Великобритания и Северна Ирландия (наричано по-долу „Обединеното кралство“) подаде нотификацията за намерението си да се оттегли от Европейския съюз съгласно член 50 от Договора за Европейския съюз. Договорът за Европейския съюз и Договорът за функционирането на Европейския съюз ще престанат да се прилагат спрямо Обединеното кралство от датата, следваща датата, посочена в член 1, параграф 1 от Решение (ЕС) 2019/1810 на Европейския съвет (2). В момента на оттеглянето на Обединеното кралство от Европейския съюз Bank of England (BoE) престава да бъде национална централна банка на държава членка и поради това и член на Европейската система на централните банки. В Решение (ЕС) 2020/137 на Европейската централна банка (ЕЦБ/2020/3) (3) се предвижда корекция на алгоритъма за записване на капитала на ЕЦБ (наричан по-долу „капиталовият алгоритъм“) в съответствие с членове 29.3 и 29.4 от Устава на ЕСЦБ и се установяват с действие от 1 февруари 2020 г. новите тегла, определени за националните централни банки в коригирания капиталов алгоритъм (наричани по-долу „теглата в капиталовия алгоритъм“).
                  
               
                     (4)
                  
                  
                     Коригирането на капиталовия алгоритъм на ЕЦБ, предизвикано поради това, че BoE престава да бъде национална централна банка на държава членка, налага приемането на ново решение на ЕЦБ, което от датата на неговото прилагане отменя Решение (ЕС) 2019/48 (ЕЦБ/2018/32) и определя процента от записания капитал на ЕЦБ, който НЦБ извън еврозоната са длъжни да внесат, считано от 1 февруари 2020 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Размер и форма на записания и внесен капитал
            Всяка НЦБ извън еврозоната внася 3,75 % от дела си в записания капитал на ЕЦБ, считано от 1 февруари 2020 г. Предвид новите тегла в капиталовия алгоритъм, определени в член 2 от Решение (ЕС) 2020/137 (ЕЦБ/2020/3), всяка НЦБ извън еврозоната притежава общ записан и внесен капитал в размерите, посочени срещу името ѝ в следната таблица:
            
                        (в EUR)
                     
                  
                        НЦБ извън еврозоната
                     
                     
                        Записан капитал към 1 февруари 2020 г.
                     
                     
                        Внесен капитал към 1 февруари 2020 г.
                     
                  
                        Българска народна банка
                     
                     
                        106 431 469,51 
                     
                     
                        3 991 180,11 
                     
                  
                        Česká národní banka
                     
                     
                        203 445 182,87 
                     
                     
                        7 629 194,36 
                     
                  
                        Danmarks Nationalbank
                     
                     
                        190 422 699,36 
                     
                     
                        7 140 851,23 
                     
                  
                        Hrvatska narodna banka
                     
                     
                        71 390 921,62 
                     
                     
                        2 677 159,56 
                     
                  
                        Magyar Nemzeti Bank
                     
                     
                        167 657 709,49 
                     
                     
                        6 287 164,11 
                     
                  
                        Narodowy Bank Polski
                     
                     
                        653 126 801,54 
                     
                     
                        24 492 255,06 
                     
                  
                        Banca Naţională a României
                     
                     
                        306 228 624,99 
                     
                     
                        11 483 573,44 
                     
                  
                        Sveriges Riksbank
                     
                     
                        322 476 960,60 
                     
                     
                        12 092 886,02 
                     
                  
         
            Член 2
            Коригиране на внесения капитал
            
               1.   Тъй като всяка НЦБ извън еврозоната вече е внесла 3,75 % от дела си в записания капитал на ЕЦБ, както е приложимо на 31 януари 2020 г. съгласно Решение (ЕС) 2019/48 (ЕЦБ/2018/32), всяка една от тях прехвърля допълнителна сума на ЕЦБ за достигане на сумите, посочени в третата колона на таблицата в член 1.
            
            
               2.   Всички прехвърляния по настоящия член се извършват в съответствие с Решение (ЕС) 2020/139 на Европейската централна банка (ЕЦБ/2020/5) (4).
            
         
         
            Член 3
            Влизане в сила и отмяна
            
               1.   Настоящото решение влиза в сила на 1 февруари 2020 г.
            
            
               2.   Решение (ЕС) 2019/48 (ЕЦБ/2018/32) се отменя, считано от 1 февруари 2020 г.
            
            
               3.   Позоваванията на Решение (ЕС) 2019/48 (ЕЦБ/2018/32) се считат за позовавания на настоящото решение.
            
         
         
            Съставено във Франкфурт на Майн на 22 януари 2020 година.
            
               
                  Председател на ЕЦБ
               
               Christine LAGARDE
            
         
         
            (1)  Решение (ЕС) 2019/48 на Европейската централна банка от 30 ноември 2018 г. относно внасянето на капитала на Европейската централна банка от националните централни банки извън еврозоната и за отмяна на Решение ЕЦБ/2013/31 (ЕЦБ/2018/32) (ОВ L 9, 11.1.2019 г., стр. 196).
         
            (2)  Решение (ЕС) 2019/1810 на Европейския съвет, взето в съгласие с Обединеното кралство, от 29 октомври 2019 г., за продължаване на срока по член 50, параграф 3 от Договора за Европейския съюз (ОВ L 278I, 30.10.2019 г., стр. 1).
         
            (3)  Решение (ЕС) 2020/137 на Европейската централна банка от 22 януари 2020 г. относно процентното участие на националните централни банки в алгоритъма за записване на капитала на Европейската централна банка и за отмяна на Решение (ЕС) 2019/43 (ЕЦБ/2020/3) (вж. страница 4 от настоящия брой на Официален вестник).
         
            (4)  Решение (ЕС) 2020/139 на Европейската централна банка от 22 януари 2020 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал и за отмяна на Решение (ЕС) 2019/45 (ЕЦБ/2020/5) (вж. страница 9 от настоящия брой на Официален вестник).